open-index/open-wikipedia-markdown huggingface dataset:
பாகால்

**பாகால்**, **பாகால் மதம்**, **பாகால் வழிபாடு** அல்லது **பாகாலியல்** (*Paganism*) எனப்படுவது ஆபிரகாமிய சமயங்களாக கிறித்தவம், இசுலாம், யூதம் ஆகிய சமயங்களைச் சாராத, தொன்ம ஐரோப்பிய நம்பிக்கைகளைக் குறிக்கிறது. அத்தகைய தொல் நம்பிக்கைகளைக் உடையோர் பாகாலைச் சார்ந்தவர்கள் எனப்பட்டனர். இவர்கள் பல தெய்வழிபாடுகள்; மூதாதையர்களை வணங்குதல்; ஆவி வழிபாடு மேற்கொள்பவர்கள் ஆவார். கிறித்தவம் ஐரோப்பவில் பரவும் முன்னர் இவர்கள் செல்வாக்கு பெற்றிருந்தார்கள்.

## மேற்கோள்கள்


பகுப்பு:பண்டைய ஐரோப்பிய சமயங்கள்
பகுப்பு:சமய வரலாறு
நைனாமலை வரதராஜப் பெருமாள் கோயில்

**நைனாமலை வரதராஜ பெருமாள் கோயில்** என்பது கொங்கு நாட்டில் உள்ள வைணவத் தலங்களில் புகழ் பெற்றதாகும். நாமக்கல் மாவட்டம் சேந்தமங்கலம் பகுதியில் நைனாமலை என்னும் ஊரில் செங்குத்து வடிவிலான மலை மீது வாசம் செய்யும் பெருமாள் இப்பகுதியில் புகழ் பெற்றவர்.

## நைனா மலை

நாமக்கல் மாவட்டத்தில் தெலுங்கு மொழி பேசுபவர்கள் அதிகம் வாழ்வதாலும், நாயக்கர்கள் இப்பகுதியை ஆண்டு வந்ததாலும்,  நைனா என்றால் தந்தை என்று தெலுங்கில் பொருள் படுகிறது, கடவுளை தந்தை என்று கூறும் வழக்கம் இருப்பதால் இம்மலையை நைனா மலை என்று அழைக்கிறார்கள் என்றும், சிவ தலங்களைப் போல தொன்மை வாய்ந்த இம்மலையில் ரிஷிகள் தவமிருந்து, வரதராஜ பெருமாளை தரிசித்து வந்ததாகவும், கன்மநையின மகரிஷி என்பவர் பெருமாளுக்கு கைங்கரியங்கள் செய்து, மலை மீதே சமாதி ஆனதால், இம்மலைக்கு நைனாமலை என்று பெயர் வந்ததாகவும் கூறப்படுகிறது

## கோவிலின் அமைப்பு
பார்ப்பதற்கு சாய்வாகத் தோன்றும் இம்மலையின் உயரம் 3 கிலோ மீட்டர். ஆனால் மிகவும் செங்குத்தான, குறைந்த அகலமே கொண்ட 3,700 படிகள் உள்ளன. மற்றொரு சிறப்பம்சமாக மலையின் முகட்டில், உச்சி முழுவதையும் உள்ளடக்கி, கோவில் கட்டப்பட்டுள்ளது. இக்கோவில் நாமக்கல் சேந்தமங்கலம் பகுதியை ஆண்ட ராஜகம்பளத்து நாயக்கர் சமுதாயத்தை சேர்ந்த ராமச்சந்திர நாயக்கரால் கட்டப்பட்டது.

மலை மீது திருத்தலம் நான்கு யுகமாகக் கொண்டு இந்திரஜாலம், பத்மஜாலம், யாதவா ஜாலம், நைனா ஜாலம் ஆகிய பெயர்களுடன் திகழ்கின்றது. இம்மலை மீது 108 தீர்த்தங்கள் இருந்தன. இவற்றில் காலப்போக்கில் பராமரிப்பின்றி மறைந்து தற்போது கடும்பஞ்சத்திலும் என்றென்றும் வற்றாத தீர்த்தங்கள் மூன்று மட்டும் உள்ளன.

வரதராஜ பெருமாள் குவலயவல்லியுடன் காட்சியளிக்கிறார். மலை மீது மகா மண்டபத்தில் ராமர், சீதை, லட்சுமணன், வெண்ணை தாழ் கிருஷ்ணன், நரசிம்மர், வீர ஆஞ்சநேயர், மன்மதன், ரதி, அய்யப்பன், தசாவதார சிலைகளும் உள்ளன. பல நூறு ஆண்டுகளுக்கு முன்பே கட்டப்பட்டுள்ள இக்கோவிலில் ஆனி முதல் தேதி முதல் ஆடி 30-ஆம் தேதி வரை சூரிய உதயத்தின்போது சூரிய ஒளி சுவாமி மீது விழுவது விசேஷம்.

## திருவிழா
இங்கு புரட்டாசி மாதம் சனிக்கிழமைகளில் நடைபெறும் சிறப்பு பூஜையில் கொங்கு நாட்டில் உள்ள ஏராளமானோர் வந்து கலந்து கொள்வர்.

## கோவிலுக்கு செல்ல
சேலம்-நாமக்கல் தேசிய நெடுஞ்சாலையில் புதன் சந்தையில் இருந்து பிரிந்து 4 கிலோ மீட்டர் தூரத்திலும், சேந்தமங்கலத்தில் இருந்து 5 கிலோ மீட்டர் தூரத்திலும் அமைந்துள்ளது அருள்மிகு நைனா மலை வரதராஜ பெருமாள் கோவில். இது நாமக்கல்லில் இருந்து 10 கிலோ மீட்டர் தூரத்தில் உள்ளது

## மேற்கோள்கள்

## வெளி இணைப்புகள்
* விக்கிமேப்பியாவில் கோயில் அமைவிடம்

பகுப்பு:நாமக்கல் மாவட்டத்திலுள்ள பெருமாள் கோயில்கள்
கிருஷ்ணசாமி

**கிருஷ்ணசாமி** என்ற பெயரில் உள்ள கட்டுரைகள்:

* க. கிருஷ்ணசாமி, தமிழக அரசியல்வாதி
* ரா. கிருஷ்ணசாமி நாயுடு, இந்திய அரசியல்வாதி
* ரா. சு. கிருஷ்ணசாமி, எழுத்தாளர் (வல்லிக்கண்ணன்)
* கனகலதா கிருஷ்ணசாமி ஐயர், சிங்கப்பூர் எழுத்தாளர்
* ஏ. டி. கிருஷ்ணசாமி, தமிழ்த் திரைப்பட இயக்குநர்
* என். கிருஷ்ணசாமி, தமிழ்த் திரைப்பட இயக்குநர்
* சக்தி கிருஷ்ணசாமி, எழுத்தாளர்

----
தீர்ப்பு (திரைப்படம்)

***தீர்ப்பு*** (*Theerpu*) 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். ஆர். கிருஷ்ணமூர்த்தி இயக்கத்தில் வெளிவந்த இத்திரைப்படத்தில் சிவாஜி கணேசன், சுஜாதா, ஜெய்சங்கர் ஆகியோர் நடித்திருந்தனர்.

## நடிகர்கள்
* சில்க் ஸ்மிதா 
* ஜெய்சங்கர் 
* சிவாஜி கணேசன் 
* சுஜாதா 
* கே. பாலாஜி 
* விஜயகுமார் 
* சரத் பாபு 
* மனோரமா

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார். அனைத்துப் பாடல்களையும் கவிஞர் வாலி இயற்றியுள்ளார்.

## மேற்கோள்கள்

## வெளி இணைப்புகள்
# http://www.gomolo.com/theerpu-movie-cast-crew/10585

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:மனோரமா நடித்த திரைப்படங்கள்
ஹவுலாந்து தீவு

thumb|ஹவுலாந்து தீவு விண்ணிலிருந்து
thumb|உலகப்படத்தில்
**ஹவுலாந்து தீவு** () மத்திய பசிபிக் பெருங்கடலில் நிலநடுக்கோட்டின் சற்று வடக்கே அமைந்துள்ள ஆட்களில்லாத பவளப்பாறை தீவாகும். இது ஹொனலுலுவிலிருந்து தென்மேற்கே ஏறத்தாழ  தொலைவில் உள்ளது.இது ஐக்கிய அமெரிக்காவின் ஆளுமைக்குட்பட்ட நிலப்பகுதியாகும். புவியியலின்படி இதனை பீனிக்ஸ் தீவுகளின் பகுதியாகக் கருதலாம்.ஹவாய் மற்றும் ஆஸ்திரேலியாவிற்கிடையே மையப்பகுதியில் அமைந்துள்ளது.  ஹவுலாந்து தீவின் அமைவிடம் .இதன் பரப்பு , மற்றும் கடற்கரை  தொலைவுள்ளது.  சற்றே நீள்வட்டமாக அமைந்துள்ள இத்தீவில் தாழ்மட்ட கடற்குளம் (lagoon) இல்லை. 

**ஹவுலாந்து தீவு தேசிய வனவிலங்கு உய்வகம்** இங்கு அமைந்துள்ளது. வேறு பொருளியல் செயல்கள் எதுவும் இங்கு நடைபெறவில்லை. முறையான துறைமுகமோ படகுத்துறையோ இல்லை. வானிலை ஓர் நிலநடுக்கோட்டுப் பகுதி வானிலைப் போன்று கடுமையான வெயில் உள்ள தீவாகும்.  மழை மிகக் குறைவு.  குடிநீர் வளம் இல்லை. இங்கு மரங்கள் அதிகமில்லை.  பெரும்பாலும் கடற்பறவைகளுக்கும் கடல்வாழ் உயிரினங்களுக்கும் பேறுகால வாழ்விற்கு பயனாகும் தீவாகும்.

## படிமத் தொகுப்பு

Image:Howland sign.jpg|ஐ.அ மீன் மற்றும் வனவிலங்கு அறிவிப்பு - *எயர்ஹாட் லைட்* பின்னணியில்
Image:Earhart Light.jpg|எயர்ஹாட் லைட்
File:Plane wreckage on Howland Island.jpg|ஹவுலாந்து தீவில் வானூர்தி ஒன்றின் இடிபாடு
Image:Howland Itascatown.jpg|பழமையான கிராமத்தின் எச்சங்கள்
File:Groundcover.jpg|ஹவுலாந்து தீவிலுள்ள தாவரங்கள்
Image:Howland Flora.jpg|ஹவுலாந்து தீவிலுள்ள தாவரங்கள் 2
Image:Howland Fauna.JPG|இளங்கருமை நிற பூபிகள்
Image:Howland Boobies.JPG|கடற்பறவைகள்
Image:Howland birds.JPG|ருட்டி டர்ன்ஸடோன்கள்
Image:Howland Reef.jpg|ஹவுலாந்து தீவு பவளப்பாறை


## மேற்கோள்கள்


## உசாத்துணை
* Bryan, Edwin H., Jr. *American Polynesia and the Hawaiian Chain*. Honolulu, Hawaii: Tongg Publishing Company, 1942.
* Butler, Susan. *East to the Dawn: The Life of Amelia Earhart*. Cambridge, MA: Da Capa Press, 1999. .
* Eyewitness account of the Japanese raids on Howland Island (includes a grainy photo of Itascatown)
* Long, Elgen M. and Marie K. Long. Amelia Earhart: The Mystery Solved. New York: Simon & Schuster, 1999. .

## புற இணைப்புகள்

* ஹவுலாந்து - கூகிள் மேப்
* புவியியல், வரலாறு மற்றும் இயற்கை-ஹவுலாந்து  தீவு 
* ஹவுலாந்து தீவு விளக்குத்தூண் 
* ஹவுலாந்து தீவு தேசிய வனவிலங்கு உய்வகம் 
* 'ஒடிசி பயணம்'  - படங்களும் பயணவிவரங்களும்
* ஹவுலாந்து தீவு - சிறிய தீவு, பெரிய வரலாறு 
* 1993ஆம் ஆண்டு சென்றபோது எடுத்த படங்கள்

பகுப்பு:பசிபிக் பெருங்கடல் தீவுகள்
பகுப்பு:பவளத்தீவுகள்
தன்னியக்க வங்கி இயந்திரம்

right|thumb|250px|தன்னியக்க வங்கி இயந்திரம்
**தன்னியக்க வங்கி இயந்திரம்** அல்லது தன்னியக்க காசளிப்பு இயந்திரம் எனப்படுவது பணம் வைப்பது, பெறுவது, கணக்கைப் பார்ப்பது போன்ற சில பணிகளை வாடிக்கையாளரே செய்ய ஏதுவாக்கும் ஒரு கணினி மயப்படுத்தப்பட்ட இயந்திரம். இந்தக் கருவி வங்கியில் வழமையாக காசாளாரால் செய்யப்பட்டு வந்த பல பணிகளை இயந்திரமாக்கி, தன்னியக்கமாக்கியது. பொதுவாக இந்த இயந்திரத்தில் ஒரு கணக்கு அட்டையை இட்டு, வாடிக்கையாளரே தமது வேலையை செய்து விடுவர். இந்த இயந்திரம் 1967ஆம் ஆண்டு முதல் ஐக்கிய இராச்சியத்தில் பரந்த பயன்பாட்டுக்கு வந்தது. ஏ.டி.எம். (ATM) எனப்படும் தானியங்கி பணப் பட்டுவாடா எந்திரத்தை முதன்முதலில் கண்டுபிடித்தவர் ஸ்காட்லாந்தைச் சேர்ந்த ஜான் ஷெப்பர்ட் பேரோன் (சூன் 23 1925 – மே 20 2010) ஆவார். மனைவியின் ஏடிஎம் அட்டையை கணவன் பயன்படுத்துவது சட்டப்படி தவறு என உச்சநீதிமன்றம் தீர்ப்பளித்தது.

## சான்றுகள்

## மேற்கோள்கள்

பகுப்பு:கருவிகள்
பகுப்பு:வங்கியியல்
பகுப்பு:தன்னியக்கம்
பகுப்பு:பதிகணினியியல்
பகுப்பு:20-ஆம் நூற்றாண்டுக் கண்டுபிடிப்புகள்
மெலில்லா

**மெலில்லா** (Melilla) வடக்கு ஆப்பிரிக்காவில் நடுநிலக் கடல் பகுதியில் உள்ள தன்னாட்சி உரிமைபெற்ற ஓர் எசுப்பானிய  நகரமாகும்.  இந்நகரை மொராக்கோநாடு சூழ்ந்துள்ளது. இது எசுப்பானியாவின் ஆளுமைக்குட்பட்ட நிலப்பகுதியாகும். மார்ச் 14,1995ஆம் ஆண்டு தன்னாட்சிநிலை வழங்கப்படும் வரை மலாகா மாநிலத்தின் அங்கமாக விருந்தது.2008ஆம் ஆண்டு கணக்கெடுப்பின்படி 71,448 மக்கள் வசிக்கின்றனர். இவர்களில் கிருத்துவர்கள், இசுலாமியர் (பெரும்பாலும் பெர்பர் இனத்தவர்) மற்றும் சிறுபான்மையாக யூதர்களும் இந்துக்களும் உள்ளனர். எசுப்பானிய மொழியும் டாரிஃபிட்-பெர்பர் மொழியும் பரவலாக பேசப்படுகிறது. எசுப்பானியம் அலுவல் மொழியாக உள்ளது, பெர்பர் மொழியையும் அங்கீகரிக்க போராட்டங்கள் நடந்து வருகின்றன. எசுப்பானியா ஐரோப்பிய ஒன்றியத்தில் இணைவதற்கு முன்னர் இது ஓர் தீர்வையில்லா துறைமுகமாக விளங்கியது.

இந்நகரத்தையும் மற்ற தன்னாட்சி நகரான சியூடா மற்றும் பிற நடுநிலக் கடல் தீவுகளையும் மொராக்கோ உரிமை கோரி வருகிறது.
thumb|left|250px|மெலில்லா,எசுப்பானியா வரைபடம்

## புற இணைப்புகள்

*  Official pages
* Official Tourism 
*  Melilla en Internet Journal 
*  Monuments of Melilla Official 
* Spain's North African enclaves
* A Childhood Lost in the Cracks of Europe's Border
* Melilla in Google Maps
* Map of Melilla
* Melilla photo gallery 
*  '''Easter''' of Melilla 

பகுப்பு:எசுப்பானியா
பகுப்பு:வடக்கு ஆப்பிரிக்கா
வித்தாலி கீன்ஸ்புர்க்

**வித்தாலி லாசரேவிச் கீன்ஸ்புர்க்** (*Vitaly Lazarevich Ginzburg*, (; அக்டோபர் 4, 1916 – நவம்பர் 8, 2009) என்பவர் உருசியாவைச் சேர்ந்த இயற்பியலாளரும்,  வானியற்பியலாளரும், நோபல் பரிசு பெற்றவரும் ஆவார். இவர் சோவியத்தின் ஐதரசன் குண்டை உருவாக்கியவர்களில் ஒருவராவார். இவர் ஈகர் தம்மை அடுத்து இயற்பியல் கழகத்தின் (லேபெடெவ் இயற்பியல் கழகம்) கொள்கை இயற்பியல் துறையின் தலைவராக இருந்தவர்.

## வாழ்க்கைச் சுருக்கம்
வித்தாலி கீன்ஸ்புர்க் 1916 ஆம் ஆண்டில் மாஸ்கோவில் யூதக் குடும்பம் ஒன்றில் பிறந்தார். 1938 ஆம் ஆண்டில் மாஸ்கோ அரசுப் பல்கலைக்கழகத்தில் இயற்பியல் துறையில் பட்டம் பெற்று1940 ஆம் ஆண்டில் தனது முனைவர் பட்டத்தையும் பின்னர் 1942 இல் டாக்டர் பட்டத்தையும் பெற்றார். 1940 ஆம் ஆண்டில் இருந்து மாஸ்கோவில் உள்ள லேபெடெவ் இயற்பியல் கல்லூரியில் பணியாற்றினார்.

## இவற்றையும் பார்க்க
* இயற்பியலுக்கான நோபல் பரிசு பெற்றவர்கள்

## மேற்கோள்கள்

## வெளி இணைப்புகள்
* Vitaly L. Ginzburg , Autobiography in English at Nobelprize.org
* Ginzburg's homepage 
* Curriculum Vitae
* Open letter to the President of the Russian Federation Vladimir V. Putin

பகுப்பு:1916 பிறப்புகள்
பகுப்பு:2009 இறப்புகள்
பகுப்பு:நோபல் இயற்பியற் பரிசு பெற்றவர்கள்
பகுப்பு:சோவியத் இயற்பியலாளர்கள்
பகுப்பு:உருசிய இயற்பியலாளர்கள்
மதீரா

**மதீரா**(Madeira ()  மற்றும்  இடையே அட்லாண்டிக் பெருங்கடலில் அமைந்துள்ள போர்த்துக்கீசிய தீவுக்கூட்டமாகும். இது போர்த்துக்கல் தன்னாட்சி வலயங்களில் ஒன்றாகும்.இத்தீவுக்கூட்டத்தில் மதீரா தீவும் போர்ட்டோ சான்டோ தீவும் மட்டுமே மக்கள் வாழும் தீவுகளாகும்.இத்தீவுகள் எரிமலை வெடிப்புகளால் உண்டானவையாதலால் எந்த கண்டத்தையும் சேர்ந்ததில்லை.ஆனால் கடந்த 600 ஆண்டுகளாக இனத்தால்,பண்பாட்டால்,பொருளியலால்,அரசியலால் ஐரோப்பாவுடன் தொடர்புள்ளது. ஆப்பிரிக்காவின் அண்மையில் இருப்பதால் மொரோக்கோ இதன் மீது உரிமை கோரியுள்ளது. தற்போது மதீரா போர்த்துக்கல் ஆளுமையில் ஐரோப்பிய ஒன்றியப் பகுதியாக விளங்குகிறது.

இத்தீவுக்கூட்டம் போர்த்துகீச மாலுமிகளால் 1418-1420 காலகட்டத்தில் கண்டறியப்பட்டன. ஆண்டு முழுவதும் இயங்கும் மகிழ்வுத்தலமாக விளங்கும் மதீரா அதன் மதீரா திராட்சைமது,பூக்கள், உடைப்பின்னல் கலைஞர்கள் மற்றும் புத்தாண்டு கோலாகலங்களுக்கு புகழ் பெற்றது. புத்தாண்டு முதல்நாள் நிகழும் வாணவேடிக்கைகள் உலகிலேயே மிகப் பெரியது என கின்னஸ் உலக சாதனைகள் படைத்துள்ளது.. இதன் துறைமுகம் – ஃபன்ச்சல் – ஐரோப்பா மற்றும் கரிபியன் தீவுகளுக்கிடையேயான கப்பல் போக்குவரத்திற்கும் பயணிகள் போக்குவரத்திற்கும் முக்கிய வழிநிறுத்தமாகும்.

## மேற்கோள்கள்


பகுப்பு:போர்த்துகல்
கின்னஸ் உலக சாதனைகள்

***கின்னசு உலக சாதனைகள்***, (Guinness World Records), ஒவ்வொரு ஆண்டும் மனிதராலும் இயற்கை நிகழ்வுகளாலும் ஏற்படுத்தப்படும் உலகளாவிய சாதனைகளை தொகுத்து வழங்கும் உசாத்துணை புத்தகமாகும். இந்த புத்தகமே காப்புரிமை பெற்ற புத்தக விற்பனையில் சாதனை படைத்துள்ளது. ஐக்கிய அமெரிக்க பொது நூலகங்களிலிருந்து கூடுதலாக திருடப்பட்ட புத்தகங்களில் இதுவும் ஒன்று.

## மேற்கோள்கள்


## மேலும் படிக்க
* லிம்கா சாதனைகள் புத்தகம், இந்தியாவிலிருந்து ஓர் சாதனை தொகுப்பு புத்தகம்.

## புற இணைப்புகள்
* கின்னஸ் பதிவு வாரம்
* Guinness World Attractions (the official Museums website)
* Guinness World Records (the official Book website)
* The Jim Pattison Group (parent company)
* Suresh Joachim (Multiple Guinness World Record Holder)

பகுப்பு:சாதனைகள்
பகுப்பு:1955 நூல்கள்
செயுத்தா

**செயுத்தா** (*Ceuta*) வடக்கு ஆப்பிரிக்காவில் ஜிப்ரால்ட்டர் நீரிணையில் உள்ள ஒரு நகரமாகும். நகரத்தின் பரப்பு 28 ச.கி.மீ யாகும்.71,000 மக்கள் வசிக்கின்றனர். இந்நகரைச் சுற்றி அடுத்துள்ள மொராக்கோவிலிருந்து காப்பாற்ற வேலி அமைக்கப்பட்டுள்ளது. இது எசுப்பானியாவின் ஆளுமைக்குட்பட்ட நிலப்பகுதியாகும். 1994ஆம் ஆண்டு தன்னாட்சிநிலை வழங்கப்படும் வரை காடிஸ் மாநிலத்தின் அங்கமாக விருந்தது.

இந்நகரத்தையும் மற்ற தன்னாட்சி நகரான மெலில்லா மற்றும் பிற நடுநிலக் கடல் தீவுகளையும் மொராக்கோ உரிமை கோரி வருகிறது.

## வெளி இணைப்புகள்

*  செயுத்தா வரலாறு 
*  அரசு இணையதளம்
*  அலுவல்முறை இணையதளம் எக்ஸ்போசியூடா 
* டைம் இதழ்: அல்-குவைடா எசுப்பானியாவின் ''தொலைந்த நகரத்தை'' கவனிக்கிறது 
* எசுப்பானியாவின் வடக்கு ஆப்பிரிக்க காலனிகள்
* மொராக்கோவிலிருந்து சியூடா செல்ல முயலும் சட்டப்படியில்லாத குடியேற்றம் குறித்த ஆவணப்படம் 
* செயுத்தா செய்மதி படிமம் 
* செயுத்தா படங்கள் 

## மேற்கோள்கள்


பகுப்பு:எசுப்பானிய நகரங்கள்
கேனரி தீவுகள்

**கேனரி தீவுகள்** (*Canary Islands*) மொராக்கோவின் கடற்கரையை அடுத்துள்ள தீவுக்கூட்டமாகும். இவை எசுப்பானியாவின் கீழுள்ள தன்னாட்சிப் பகுதிகளாகும். இத்தீவுக்கூட்டத்தில் ஏழு முதன்மைத் தீவுகள் உள்ளன. அவை: *லா பால்மா*, *லா கோம்ரா*, *எல் ஹீரோ*, *தெனெரீஃப்*, *கிரான் கனரியா*, *லான்சரோட்* மற்றும் *ஃபுயுர்தெவென்டுரா*. அடுத்த மூன்று தீவுகள் *அலெக்ரான்சா*, *லா கிரேசியோசா* மற்றும் *மொன்டானா கிளாரா*. இங்கு பேசப்படும் மொழி எசுப்பானியம் ஆகும். இந்த தன்னாட்சி பிரதேசத்திற்கு இரண்டு சமநிலையிலுள்ள தலைநகர்கள் உள்ளன: "சான்டா குரூஸ் டெ தெனெரீஃப்", "லா பால்மா டெ கிரான் கனரியா". ஒவ்வொரு தீவும் கடலின் அடியிலிருந்து பல ஆண்டுகளாக மேலே எழுந்த எரிமலைகளால் உருவானவை. தெனெரீஃப்பில் உள்ள *தேய்ட்* எரிமலை கனரி தீவுகளில் மட்டுமல்லாது எசுப்பானியாவிலேயே உயரமான மலையாகும்.

இங்கு இருந்த பழங்குடிகள் காஞ்ச் என அழைக்கப்பட்டனர். ஐரோப்பாவிலிருந்து முதலில் இங்கு குடியேறிய எசுப்பானியர் இவர்களுடன் சண்டையிட்டதில் பெரும்பான்மையினர் மடிந்தனர். எஞ்சியவர்கள் எசுப்பானிய பண்பாட்டுடன் கலந்தனர். பிற ஐரோப்பிய நாடுகளும் இத்தீவுகளை ஆளுமைப்படுத்த சண்டையிட்டன. ஆனால் இறுதியில் எசுப்பானியா உரிமை கொண்டது. பல கடற்கொள்ளையர்களுடனும் சண்டைகள் நடந்துள்ளன. மிக அண்மையில் எல்லைத் தகராறு மொராக்கோ நாட்டுடன் எழுந்துள்ளது.

எசுப்பானியர் குடியேற்றத்தைத் தொடர்ந்து இங்கு போர்த்துகீசியர்கள், பெல்ஜியத்தினர், மால்டா நாட்டவர் எனப் பலர் இங்கு குடியேறியுள்ளனர். அண்மைக்காலத்தில் ஐரோப்பா, அமெரிக்கா, இந்தியா மற்றும் ஆப்பிரிக்க நாட்டவர்கள் குடியுரிமை பெற்றுள்ளனர்.

இந்தத் தீவுகள் இங்குள்ள இதமான வானிலை மற்றும் அழகான கடற்கரைகளுக்காக சுற்றுலாப் பயணிகளிடையே புகழ்பெற்று விளங்குகிறது. இங்கு பப்பாளிப்பழம், வாழை முதலிய பழங்களை விவசாயம் செய்கிறார்கள். வாழையும் புகையிலையும் ஏற்றுமதியாகிறது.

## மேற்கோள்கள்


## உசாத்துணைகள்
* Alfred Crosby, *Ecological Imperialism: The Biological Expansion of Europe, 900–1900* (Cambridge University Press) 
* Felipe Fernández-Armesto, *The Canary Islands after the Conquest: The Making of a Colonial Society in the Early-Sixteenth Century*, Oxford U. Press, 1982. ; 
* Sergio Hanquet, *Diving in Canaries*, Litografía A. ROMERO, 2001. 
* Martin Wiemers: *The butterflies of the Canary Islands. - A survey on their distribution, biology and ecology (Lepidoptera: Papilionoidea and Hesperioidea)* - Linneana Belgica 15 (1995): 63-84 & 87–118 pdf 

## மேலும் வாசிக்க
* Borgesen, F. 1929. Marine algae from the Canary Islands. III Rhodophyceae. Part II. Cryptonemiales, Gigartinales, and Rhodymeniales. *Det Kongelige Danske Videnskabernes Selskabs Biologiske Meddelelser.* **8**: 1 – 97.
* Paegelow, Claus: Bibliography Canary Islands, 2009, 

## வெளி இணைப்புகள்

* Canary Islands Government 
* Official Tourism Website of the Canary Islands 

பகுப்பு:எசுப்பானியா
பகுப்பு:ஏற்கப்படாத நாடுகள்
பகுப்பு:எசுப்பானியாவின் தன்னாட்சி சமூகங்கள்
செய் (இதழ்)

**செய்** அல்லது மேக் ஒரு ஆங்கில இதழ்.  இது அமெரிக்காவில் ஓரய்லி ஊடகத்தால் ஒவ்வொரு மூன்று மாதத்துக்கு ஒருமுறையும் வெளியிடப்படுகிறது.  இந்த இதழ் தான் செய்தல் திட்டங்களைப் பற்றிய செய்திகளை முதன்மைப் படுத்தி பகிர்கிறது.  கணினியியல், இலத்திரனியல், தானியங்கியல், உலோகவியல், மரவேலை போன்ற துறைசார் விடயங்கள் இதில் பகிரப்படுகின்றன.  

## வெளி இணைப்புகள்
* http://www.makezine.com/

பகுப்பு:ஆங்கில இதழ்கள்

பகுப்பு:செய்வது எப்படி வலைத்தளங்கள்
பகுப்பு:தானே செய்தல் இதழ்கள்
லிம்கா சாதனைகள் புத்தகம்

**லிம்கா சாதனைகள் புத்தகம்** (*Limca Book of Records*) இந்தியாவிலிருந்து தொகுக்கப்படும் ஓர் சாதனைகள் புத்தகமாகும். இந்தியாவில் இத்தகைய வகையில் வெளியிடப்படும் ஒரே புத்தகம் ஆகும். 1990 ஆம் ஆண்டு முதல் புத்தகத்தொகுப்பு வெளியானது. மார்ச் 2009 அன்று இந்தி திரைப்பட நடிகர் அமிதாப் பச்சன் இதன் 20வது பதிப்பை வெளியிட்டார்.

லிம்கா சாதனைகள் புத்தகம் மென்குடிப்புகள் தயாரிக்கும் கோக்கோகோலா நிறுவனத்தால் அவர்களது தயாரிப்பான லிம்கா குடிப்பு பெயரில் ஆதரவளிக்கப்படுகிறது.

இதன் தற்போதைய தொகுப்பாசிரியர் விஜயா கோஸ் ஆவார்.

## மேற்கோள்கள்


## இதனையும் பார்க்க
*கின்னஸ் உலக சாதனகள்

## வெளியிணைப்புகள்
* லிம்கா சாதனைகள் புத்தகம் இணையதளம்
* சாதனைகள் படைப்பது இந்திய பண்பாட்டின் பார்வையில் 
* பதிப்பு வெளியிடும்போது ஊடக குறிப்பு 

பகுப்பு:சாதனைகள்
பகுப்பு:நூலட்டை விடுபட்ட நூல்கள்
பகுப்பு:இந்திய நூல்கள்
பொன்னுக்கு வீங்கி

**அம்மைக்கட்டு நோய்** அல்லது **கூகைக்கட்டு** அல்லது **பொன்னுக்கு வீங்கி** மம்ப்ஸ் வைரசினால் ஏற்படும் ஒருவகை நோய் ஆகும். அறிவியல் நூல்களில் இது **மம்ப்ஸ்** என்றும் குறிப்பிடப்படுகிறது.நோய் முற்தடுப்பு முறைகள் அறியப்படாத காலங்களில் இந்நோய் உலகளாவி பொதுவான சிறுவர்களைத் தாக்கும் நோயாக இருந்து வந்தது. தற்போது தடுப்பூசி கண்டறியப்பட்ட போதிலும் பல வளர்முக நாடுகளில் இந்நோய் காணப்படுகின்றது.

செவி மடலுக்குக் கீழ், உள் அமைந்து உள்ள உமிழ்நீர் சுரப்பி வீக்கம் அடைவதால் வலியுடன் கூடிய உப்பல் கன்னத்தில் தோன்றுகிறது.  மனித உமிழ்நீர்ச்சுரப்பிகள் மூன்று வகைப்படும். அவை தாடையடிச் சுரப்பி, நாக்கு அடிச்சுரப்பி, செவியோரச் சுரப்பி என்பன. இந்தியா உட்பட உலகம் முழுவதும் ஐந்து முதல் பதினைந்து வயதுவரை உள்ள சிறுவர்களை இந்நோய் பொதுவாகத் தாக்குகிறது. நோய்ப்பட்ட சிறார்கள் செவியோர உமிழ்நீர்ச் சுரப்பியின் வீக்கத்தின் வலியால் வருந்துவர். உணவை விழுங்குவதிலும் பெரிதும் சிரமப்படுவர். இந்நோய்க்கான காரணமும் சிகிச்சைக்கான மருந்தும் அறியப்படாத அக்காலத்தில் இதனை அம்மை நோய்களில் ஒன்றாக, நமது முன்னோர்கள் கருதினர். சுகாதார விதிகளைக் கெடுபிடியாகக் கடைபிடிக்கச் செய்தனர். தாயாரின் தங்கச்சங்கிலியாகிய பொன் ஆபரணத்தை நோய்வாய்ப்பட்ட சிறுவர் கழுத்தில் போடுமாறு வலியுறுத்தினர். இதன் காரணமாக அம்மைக்கட்டு நோய்க்கு, பொன்னுக்கு வீங்கி என்ற பெயர் நிலைத்து விட்டது.

## மரபுவழி மருத்துவம்
கூகைக்கட்டுக்கு நவீன மருத்துவ வசதிகள் தற்காலத்தில் அறியப்பட்டுள்ளன. ஆயினும் இது ஒரு அம்மை நோயாகப் பார்க்கப்படுகின்ற காரணத்தினாலும் நேரடி மருந்து இன்மையாலும் மக்கள் மரவு வழியான மருத்துவ முறைகளில் அதிகம் அக்கறை காட்டுகின்றனர். செந்சந்தணம் மற்றும் பனங்காயின் சாறு என்பன கன்னப்பகுதியில் பூசப்படுகின்றன. பன்னீர் குடிப்பதற்குக் கொடுக்கப் படுகின்றது. கன்னத்தின் உப்பல் இறங்கியதும் வேப்பிலை இடப்பட்டு சூடாக்கப்பட்ட வெந்நீர் குளிக்க அனுமதிக்கப்படுகின்றது. நோயாளி தனிமைப் படுத்தப்படுவதுடன் வெளியே செல்ல அனுமத்திக்காமை என்பனவும் கடைப்பிடிக்கப்படுகின்றது.

## மேற்கோள்கள்

பகுப்பு:நோய்கள்
பகுப்பு:தடுப்பு மருந்தேற்றத்தால் தடுக்கக்கூடிய நோய்கள்
ஆன் அரசமரபுப் பேரரசர்களின் பட்டியல்

## பேரரசர்கள்

## குறிப்புகள்

பகுப்பு:ஆன் அரசமரபு
பகுப்பு:சீன பேரரசர்கள்
சுகுத்திரா

right|270px|thumb|சுகுத்திரா தீவுக்கூட்டத்தின் வரைபடம்
**சுகுத்திரா** (Socotra) அல்லது **சொகோத்ரா** அல்லது **சகாத்ரி**  (அரபு **سُقُطْرَى **) இந்தியப் பெருங்கடலில் ஆப்பிரிக்கக் கொம்பு கடற்கரைக்கு அடுத்து அராபிய தீபகற்பத்திற்கு தெற்கே 190 கடல் மைல் (220 மைல்; 350 கி.மீ.) தொலைவில் உள்ள நான்கு தீவுகள் அடங்கிய சிறு தீவுக்கூட்டமாகும். தனித்துள்ள இத்தீவுகளில் சிற்றினத்தோற்றம் காரணமாக இங்குள்ள தாவரங்களில் மூன்றில் ஒரு பங்கு உலகின் பிற பகுதிகளில் காணப்படுவதில்லை. இது புவிப்பரப்பில் வெளிக்கிரக சூழல் போன்று விளங்கும் இடங்களில் ஒன்றாகக் கருதப்படுகிறது.

சுகுத்திரா யெமன் குடியரசின் அங்கமாகும்.

## குறிப்புகள்

## மேற்கோள்கள்

## வெளியிணைப்புகள்

* 
* LA Times photogallery of 11 images with descriptions, June 2009
* Royal Botanic Garden, Edinburgh: ''Soqotra's Misty Future''. (See page 5 for information on dragons' blood).
* Global organisation of '''Friends''' for '''Soqotra''' in any aspect based in Edinburgh, Scotland.
* Carter, Mike. ''The land that time forgot'' தி அப்சர்வர். Sunday April 16, 2006.
* A Historical Genealogy of Socotra as an Object of Mythical Speculation, Scientific Research & Development Experiment 
* 
* SCF Organisation. 
* An article in T Style Magazine – NYTimes
* A good page describing the very different landscape of this island 

பகுப்பு:யெமன்
புந்துலாந்து

**புந்திலாந்து** () சோமாலியா நாட்டின் வடகிழக்கில் கரோவ் மற்றும் நுகால் பகுதிகளை சுற்றியுள்ள நிலப்பகுதியாகும். சோமாலியாவின் மூன்றில் ஒரு பகுதி மக்கள் இம்மாநிலத்தில் வாழ்கின்றனர், மற்றும் நிலப்பரப்பிலும் மூன்றில் ஒருபகுதி கொண்டது. இதன் தலைவர்கள் 1998ஆம் ஆண்டு புன்ட்லாந்து தன்னாட்சி பெற்ற மாநிலமாக அறிவித்தனர்,ஆனால் அண்டையிலுள்ள சோமாலிலாந்து போல் சோமாலியாவிடமிருந்து முழு விடுதலை அறிவிக்கவில்லை. எகிப்தின் தொன்மையான மூலங்களில் குறிப்பிடப்படும் *புன்ட்டின் நாடு* என்பதைக் கொண்டே இம்மாநிலப் பெயர் எழுந்தது என்றாலும் இங்குதான் குறிப்பிடப்பட்ட புன்ட்டின் நாடு அமைந்திருந்ததா என்று சர்ச்சைகள் நடப்பில் உள்ளன.

## மேற்கோள்கள்


## வெளி யிணைப்புகள்
* அரசு இணையதளம்: புன்ட்லாந்து அரசு 
* புன்ட்லாந்து வரைபடம்  (4.3MB PDF கோப்பு)
* புன்ட்லாந்து: ஐநா மேற்பார்வை

### செய்திகள்
* பிபிசி: இசுலாமியர் முக்கிய சோமாலி நகரை கைப்பற்றினர்நவம்பர் 12 2006
* கரோவ் ஆன்லைன்.கொம்: சற்றுமுன் செய்திகள்!
* பிபிசி: "சோமாலி போராட்டக்காரர்கள் புன்ட்லாந்து போரில்" மே 7 2002

### அரசியல்
* "Position Paper of Harti, Geri, Abdi Koobe, and Isse DAROOD of Puntland State of Somalia, and Jubaland" at Allpuntland.com 
* African Elections Database: "Elections in Puntland"

பகுப்பு:ஏற்கப்படாத நாடுகள்
பகுப்பு:கிழக்கு ஆப்பிரிக்கா
டிரிசுதான் டா குன்ஃகா

**திரிசுத்தான் தா குன்யா** (*Tristan da Cunha*, ) தென் அட்லாண்டிக் பெருங்கடலில் உள்ள தொலைதூர எரிமலை தீவுக்கூட்டங்களாகும்.இந்த **உலகின் கடைக்கோடியின் ஆளில்லா தீவுக்கூட்டங்கள்** அருகிலுள்ள நிலப்பகுதியிலிருந்து (தென்னாபிரிக்கா)  மற்றும் தென் அமெரிக்காவிலிருந்து  தொலைவிலும் உள்ளது. இது பிரித்தானிய ஆளுமைகுட்பட்ட பிரித்தானிய கடல் கடந்த ஆட்புலமான செயிண்ட் எலனா, லாசென்சன் மற்றும் திரிசுத்தான் தா குன்யாவின் அங்கமாகும். 

இந்த தீவுக்கூட்டத்தில் முதன்மை தீவான டிரிசுதான் டா குன்ஃகா (area: )தவிர வாழ்பவர்கள் இல்லாத நைட்டிங்கேல் தீவுகள் மற்றும் வனவிலங்கு உய்வகங்களை கொண்ட போகமுடியாத தீவு(Inaccessible Island) மற்றும் கௌ தீவு(Gough Island) என்பனவும் அடங்கும்.
## மேலும் பார்க்க
* அசென்சன் தீவு
* செயிண்ட் எலனா

## மேற்கோள்கள்

## புற இணைப்புகள்
* Tristan Times: Health 
* Tristan da Cunha Official Website
* Tristan Times 
* Analysis using Google Maps
* 
* 
* Photos 
* Tristan da Cunha image gallery
* Contains bibliography
* First postcode for remote UK isle – BBC News
* The Utmost Parts of the Earth, by William F. Taylor – Account of the island from 1856
* Marooned on Tristan 
* World's most remote island gets advanced medical support from team led by IBM and Beacon Equity Partners  *Tristan Times*, 14 November 2007
* World's Most Remote Island Gets Advanced Medical Support From Team Led by IBM and Beacon Equity Partners IBM press release, Armonk, NY - 14 November 2007
* Wallowing off the coast of Tristan – BBC News
* Article at howstuffworks.com

பகுப்பு:செயிண்ட் எலனா, லாசென்சன் மற்றும் திரிசுத்தான் தா குன்யா
பகுப்பு:எரிமலைத் தீவுகள்
வெர்னர் வான் பிரவுன்

**வெர்னர் வான் பிரவுன்** (*Wernher Magnus Maximilian Freiherr von Braun*, மார்ச் 23, 1912 – சூன் 16, 1977) என்பவர் செருமானிய-அமெரிக்க வான்வெளிப் பொறியியலாளரும், இயற்பியலாளரும் ஆவார்.. இவர் நாட்சி செருமனிக்காக வி-2 ஏவுகணையையும் அமெரிக்காவுக்காக சட்டர்ன் 5 ஏவுகணையையும் கண்டுபிடித்தமைக்காகப் பெரிதும் அறியப்படுகிறார். செருமனியின் நாட்சி கட்சி,  எஸ்.எஸ் ஆகியவற்றின் உறுப்பினரான இவர் நாட்சி செருமனியில் ஏவூர்தித் தொழிநுட்பத்தை மேம்படுத்தியவர்களில் முதன்மையானவர் ஆவார்.

## மேற்கோள்கள்

## வெளி இணைப்புகள்

* Audiopodcast on Astrotalkuk.org BBC journalist Reg Turnill talking in 2011 about his personal memories of and interviews with Dr Wernher von Braun.
* The capture of von Braun and his men  – At the U.S. 44th Infantry Division website

பகுப்பு:1912 பிறப்புகள்
பகுப்பு:1977 இறப்புகள்
பகுப்பு:அமெரிக்க இயற்பியலாளர்கள்
பகுப்பு:செருமானியக் கண்டுபிடிப்பாளர்கள்
பகுப்பு:செருமானிய இயற்பியலாளர்கள்
பகுப்பு:அமெரிக்கப் பொறியியலாளர்கள்
பகுப்பு:செருமானியப் பொறியியலாளர்கள்
பகுப்பு:அமெரிக்க வான்-விண்வெளிப் பொறியியலாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
ஆனின் பேரரசர் வு

**ஹானின் பேரரசர் வு ** (), ( கிமு 156 –29 மார்ச் ,  கிமு 87), தற்கால சீன மாகாணத்தில் முன்பு ஆண்ட  ஹான் வம்சத்தின் ஏழாவது பேரரசர்.  ஒருங்கிணைத்த திடமான கன்ப்யுசியஸ் மாநிலம் மற்றும் அவரது ராஜ்ஜிய விஸ்தரிப்புக்காக பெரிதும் பாரட்டபெற்று ,இன்றும் நினைவில் நிற்பவர் பேரரசர் வு.  சீன வரலாற்றின் மாப்பெரும் பேரரசர் மற்றும் ஹான் வம்சத்தின் சிறந்த பேரரசர் என்றும் அவர் கருத பட்டார்.

இராணுவ தளபதியான  பேரரசர் வு , ஹான் சீனாவை மாப்பெரும்  விஸ்தரிப்புக்கு இட்டு சென்றார் - அதன் உச்சத்தில் அவரது ராஜ்யம் மேற்கில் க்ய்ர்க்ய்ழ்ச்டன்-இலிருந்து , வடக்கிழக்கில் வட கொரியாவரை , தெற்கில் வட வியட்னாம்வரை பறந்து விரிந்திருந்தது.

எதேச்சாதிகார மற்றும் மத்தியமான தலைமை அமைத்த பொழுதும், பேரரசர் வு கன்ப்யுசியநிச  கொள்கைகளை பின்பற்றி,அதையே மாகாணத்தின்  தத்துவமாக்கினார். அந்த கொள்கைகளின்ப்படி நடக்க வருங்கால நிர்வாகிகளுக்கு ஒரு பள்ளி அமைத்து நடத்தினார். பேரரசர் வுவின் ஆட்சிக்காலம் ஆண்டுகள் நிலைத்தது - 1800 ஆண்டுகள் பின் பேரரசர் கங்க்சியின் ஆட்சிகாலம் தான் இவரது சாதனையை முறியடித்து.

கிமு 141-ல் பேரரசர் சிங்கின் மறைவுக்கு பிறகு,மகுட இளவரசன் ச்சே தன பதினைந்து வயதில் பேரரசர் *வு*வாக அரியணை ஏறினார்.

## மேற்கோள்கள்

 
 

பகுப்பு:ஆன் அரசமரபு
பகுப்பு:கிமு 156 பிறப்புகள்
பகுப்பு:கிமு 87 இறப்புகள்
நிலையான கிரயம்

கணக்கியலிலும், பொருளியலிலும் **நிலையான கிரயம்** (*fixed cost*) என்பது  குறிக்கப்பட்ட காலப்பொழுதினில் அல்லது குறிக்கப்பட்ட உற்பத்தி அளவில் வணிகமொன்றினில் எந்தவொரு மாற்றமெதனையும் ஏற்படுத்தாத செலவுகள் ஆகும். எடுத்துக்காட்டாக, வியாபாரி ஒருவர் நிலத்திற்காக செலுத்தும் வாடகை, ஊழியருக்கான சம்பள கொடுப்பனவு, காப்பீட்டு தொகை ஆகியன இவ்வகைக்குள் அடங்கும். இச் செலவீனம் உற்பத்தி அளவுகளில் தங்கியிராது.

## இவற்றையும் பார்க்க
* மேந்தலைச் செலவு

## மேற்கோள்கள்

பகுப்பு:கணக்கியல்
பகுப்பு:பொருளியல்
சந்திரோதய வித்தியாசாலை

**சந்திரோதய வித்தியாசாலை** உரும்பிராய் எனும் ஊரில் 1882 ஆம் ஆண்டு ஆரம்பிக்கப்பட்டது.

இதன் அமைவிடம் உரும்பிராய் சந்தியிலிருந்து 200 மீட்டர் தூரத்தில் மருதனார்மடம் செல்லும் பாதையில் உள்ளது.

இங்கு ஆண்டு 1 தொடக்கம் 8 வரையிலான 500 க்கும் மேற்பட்ட மாணவர்கள் கல்வி பயிலுகின்றனர். உரும்பிராயில் பல புகழ் பூத்த கல்விமான்களை இப்பாடசாலை உருவாக்கியுள்ளது.

பகுப்பு:யாழ்ப்பாண மாவட்டப் பாடசாலைகள்
பிளாகர்

**பிளாகர்** (*Blogger*) ஓர் வலைப்பதிவு வெளியீட்டு அமைப்பாகும். இதனை முதலில் *பைரா லாப்ஸ்* என்ற நிறுவனம் 1999ஆம் ஆண்டு உருவாக்கியது. பின்னர் 2003ஆம் ஆண்டில் கூகிள் நிறுவனம் இவ்வமைப்பை வாங்கியது. இங்கு சொந்த வலைத்தளங்கள் இல்லாத வலைப்பதிவர்கள், இவ்வமைப்பில் இணைந்து கொண்டு *blogspot.com* என்ற துணைபரப்பில் இந்நிறுவன வழங்கியில் இருந்து வெளியிடுகிறார்கள். இந்த சேவையை கூகிள் இலவசமாக வழங்குகிறது.

ஓர் வலைப்பதிவை உருவாக்க வேண்டிய மென்பொருள்கள், சேமிக்க வேண்டிய சேமிப்பகங்கள் மற்றும் இணையத்தில் வெளியிட வேண்டிய வழங்கி மற்றும் ஆள்களபெயர் என அனைத்தையும் பயனர் அறியாவண்ணம் அமைத்துக் கொடுப்பதால், ஓர் வலைப்பதிவருக்கு கணினி/இணைய அறிவு அடிப்படை அளவில் இருப்பின் போதுமானது என்பதே, இதன் வெற்றிக்கு உறுதுணையாக அமைந்தது. இச்சேவை இணையத்தில் பல வசதிகளை கொடுத்து வலைப்பதிவுகளை பரவலாக்கியது. 2007 ஆம் ஆண்டு இருமுறையல்லாத கூடுதல் வருகையாளர்களைக் கொண்ட இணைய பரப்புகளை கணக்கெடுத்ததில் பிளாகர் சேவை பதினாறாவதாக வந்துள்ளது.

## தனிப்பரப்பு
பிளாக்கரில் உருவாக்கப்படும் தளங்கள் வலைப்பதிவுகள் என அறியப்படுகின. இவை அனைத்தும் *blogspot.com* என்ற துணைப்பரப்பில் இடமறியப்படும். பயனரின் விருப்பத்திற்கேற்ப சொந்தமாக ஒரு தனிப்பரப்பு உரிமையாக்கப்பட்டு, ஒரு குறிப்பிட்ட வலைப்பதிவை அந்த முகவரிக்கு திருப்பியனுப்புவதன் மூலமாக, வலைப்பதிவு ஒன்றுக்கு வலைத்தளம் போன்ற இடைமுகப்பை வழங்கலாம். உதாரணமாக, *xyz.blogspot.com* என்ற துணைப்பரப்பை *www.xyz.com* என்றோ அல்லது *.com*மிற்கு பதிலாக ".org, .net, .info" போன்ற பிற உயர் நிலைப் பரப்புகளும் பயன்படுத்தலாம். ஒருவர் 100 வலைப்பூக்களை வைத்திருக்கலாம். ஒரு வலைப்பூவை 100 பேர் பயன்படுத்தலாம்.

## சமூகத்தாக்கம்
கூகிளின் இந்த பயன்பாடு இலவசமாக இருப்பதால், சமீப காலமாக இணையத்தில் வலைப்பதிவில் எழுதுபவர்களின் எண்ணிக்கை கணிசமாக உயர்ந்தது. இணைய வசதி பெற்றவர் எவரும் எளிதில் வலைப்பதிவு அல்லது வலைப்பூ ஒன்றை துவங்கலாம் என்ற காரணத்தால், முற்காலத்தில் கையெழுத்துப் பத்திரிக்கைக்கு ஒப்பானதாக இது கருதப்படுகிறது. மேலும் வலைப்பதிவுகளில் தாங்கள் செய்திக் குறிப்புகள், துணுக்குகள், தகவல்கள், கல்விசார் தகவல்கள், கவிதைகள், கட்டுரைகள் மற்றும் கதைகள் முதலியவற்றை பதிவிடலாம்.

## தடைகள்
கட்டற்ற நிலையில் வலைப்பதிவுகளை வழங்கி வருவதால், பிளாகர் சேவை சில காலங்களில் கீழ்வரும் நாடுகளில் தடை செய்யப்பட்டிருந்தது:

* பிஜி
* சீன மக்கள் குடியரசு
* ஈரான்
* பாக்கிஸ்தான்

## இதனையும் பார்க்க
* மைஸ்பேஸ்
* புளோக்லைன்ஸ்
* வேர்ட்பிரஸ்

## மேற்கோள்கள்

## வெளியிணைப்புகள்
* பிளாகர் இணையதளம்
* புளோகரில் உள்ள மூன்றாம் நிறுவன மென்பொருள்கள்
* 2004 ஆண்டு புகுத்திய வடிவமைப்பு மாற்றங்களின் சுருக்கம் 

பகுப்பு:வலைப்பதிவு வழங்கி சேவைகள்
பகுப்பு:வலைப்பதிவு மென்பொருள்
முப்பரிமாண படிமம்

250px|thumb|முப்பரிமாண படநோக்கி. இராணுவத்தால் வானூர்தியிலிருந்து எடுக்கப்பட்ட படங்களை ஆய்வு செய்ய பயனாகியது.
[250px|thumb|left|Stereo card image modified for crossed eye viewing.<br /><small>''View of [Manhattan, c. 1909*</small>]]
[[படிமம்:Charles Street Mall, Boston Common, by Soule, John P., 1827-1904 3.jpg|thumb|<small>*பாஸ்டன் காட்சி, c. 1860*</small>]]
[[படிமம்:StereopticonColumbusMuseum.jpg|thumb|left|An 1893-era World's Columbian Exposition viewer]]
[[படிமம்:Company of ladies watching stereoscopic photographs by Jacob Spoel 1820-1868.jpg|thumb|Company of ladies watching stereoscopic photographs (Jacob Spoel, before 1868) Probably the earliest depiction of people using a stereoscope]]
*'முப்பரிமாண படிமம்**, (**stereoscopic imaging''')என்பது ஓர் படிமத்தில் உயரம்,அகலம் தவிர ஆழத்தின் தோற்றத்தை உருவாக்கவும் மூன்று பிரிமாணங்களில் காட்சித் தகவலை பதிவதற்கும் திறனுள்ள நுட்பமாகும். ஒவ்வொரு கண்ணிற்கும் சற்றே வேறுபட்ட படிமத்தை காட்டுவது மூலம் ஓர் நிழற்படத்திலோ,திரைப்படத்திலோ அல்லது பிற இருபரிமாண படிமங்களிலோ ஆழத்தைக் குறித்த மாயக்காட்சியை உருவாக்க வியலும்.பல முப்பரிமாண காட்சிகள் இந்த நுட்பத்தையே பயன்படுத்துகின்றன.இதனை முதலில் சர் சார்லெஸ் வீட்ஸ்டோன் என்பவர் 1840ஆம் ஆண்டு கண்டறிந்தார். இந்த நுட்பம், எடுத்த நிழற்படங்களிலிருந்து தொலைவுகளை அளக்கும் பட அளவையியல் மற்றும் மனமகிழ்விற்காக எடுக்கப்படும் 3D படநோக்கிகளில் பயன்படுத்தப் படுகிறது. மேலும் பெரிய பலபரிமாணங்களில் எடுக்கப்பட்ட ஆய்வு தரவுகளை காணவும் பயனாகிறது. நவீன தொழிலக முப்பரிமாண படிமங்கள் 3D ஒளிவருடிகளை கொண்டு உருவாக்கப்படுகின்றன.

## மேற்கோள்கள்


## வெளியிணைப்புகள்

* International Stereoscopic Union
* Johnson-Shaw Stereoscopic Museum collection spans a century of the stereoscopic industry with main focus upon Keystone View Company 
* Durham Visualization Laboratory stereoscopic imaging methods and software tools
* 3-D Filmmaking from Script to Screen (from video to 35 mm, 1923 to 2023)
* The S-3D Gaming Alliance (S3DGA), Non-profit and non-proprietary organization focused on stereoscopic 3D gaming
* The making of a 16 mm 3D film 
* Exhibition  The Subtle Charm of Three Dimensions – From the Stereoscope to View Master (1850 – 1950)
* University of Washington Libraries Digital Collections Stereocard Collection
* Stereographic Views of Louisville and Beyond, 1850s-1930 
* Stereo Views of California and the West, ca. 1867-1903 and Stereographs of the West, The Bancroft Library
* John Pitcher Spooner Stereograph Collection, University of the Pacific Library
* BBC News Technology BBC News Player explaining the process of stereoscopic imaging using polarisation in a stereoscopic video editing studio. Includes related video links.
* South Australian Partnership for Advanced Computing: Stereo imaging of the Flinders Ranges .
* Timing and phase differences in binocular rivalry
* How neural timing and phase differences contribute to binocular vision

பகுப்பு:முப்பரிமாண படிமம்
பேக்கர் தீவு

right|250px|Baker Island

**பேக்கர் தீவு**(Baker Island) () ஒரு வாழ்வோர் இல்லாத நிலநடுக்கோட்டிற்கு சற்றே வடக்கே மத்திய பசிபிக் பெருங்கடலில் அமைந்துள்ள பவளப்பாறைத் திட்டாகும்.இது ஹொனலுலுவிலிருந்து 3,100 கி.மீ(1,700 மைல்கள்) தொலைவில் உள்ளது. ஹவாய், ஆஸ்திரேலியாவிற்கு இடையே சரிபாதி தொலைவில் உள்ள இந்தத் தீவு அமெரிக்க ஆளுமையின் கீழ் உள்ளது.இதன் அண்மையில் உள்ள தீவு வடக்கே  தொலைவில் உள்ள ஹவுலாந்து தீவு ஆகும். இதன் பரப்பளவு ; கடற்கரை நீளம் . வானிலை நிலநடுக்கோட்டு வலயத்தில் உள்ளதாகும். குறைந்த மழையும் நிறைந்த காற்றும் கூடுதல் சூரிய ஒளியும் மணற்பாங்கான இத்தீவில் நிலவுகின்றன.
thumb|left|பேக்கர் தீவு வானிலிருந்து

## தாவர மற்றும் பிற வாழ்வினங்கள்
இந்தத் தீவு பேக்கர் தீவு தேசிய வனவாழ்வு உய்வகமாக அறிவிக்கப்பட்டுள்ளது.
குடிநீரில்லாத பேக்கர் தீவில் மரங்கள் வளருவதில்லை. நான்கு வகை புற்கள்,கொடிகள், புதர்கள் அங்குமிங்கும் வளர்வதைக் காணலாம். கடற்பறவைகள், கடற்கரைப் பறவைகள், கடல்வாழ் உயிரினங்களுக்கு புணர்ச்சிகால, பேறுகால உய்விடமாக உள்ளது.

இத்தீவு பல அருகிவரும், அழிந்துவரும் இனங்களுக்குப் புகலிடமாக உள்ளது. கடற்கரைப் பறவைகள் தவிர பச்சை ஆமைகள் போன்ற ஆமையினங்களின் புகலிடமாகவும் உள்ளது.  

## படிமத் தொகுப்பு

Image:Baker Island Coastline.jpg|Baker Island coastline with red-footed booby
Image:Fish and Wildlife sign on Baker Island.jpg|Fish and wildlife sign
Image:Baker Day Beacon.jpg|Baker Island day beacon
Image:Baker settlement remains.jpg|Settlement remains, radio tower in background
Image:Baker Radio Towers.jpg|Brown noddies with radio towers in background


## மேற்கோள்கள்

## வெளியிணைப்புகள்
* பேக்கர் தீவு தேசிய வனவாழ்வு உய்வகம் 
* பேக்கர் தீவு . 

பகுப்பு:குடியிருப்பற்ற தீவுகள்
பகுப்பு:ஐக்கிய அமெரிக்க ஆட்சி பகுதிகள்
பகுப்பு:பவளத்தீவுகள்
மிட்வே தீவுகள்

thumb|right|300px|மிட்வே பவளப்பாறை  அமைந்துள்ளது
**மிட்வே பவளப்பாறை** (அல்லது **மிட்வே தீவு** அல்லது **மிட்வே தீவுகள்**, ; ஹவாய்: *Pihemanu Kauihelani* ) 2.4&nbsp;ச.மை (6.2&nbsp;ச.கி.மீ.) பரப்பளவு கொண்ட வடக்கு பசிபிக் பெருங்கடலில் அமைந்துள்ள பவளப்பாறைகளாகும். ஹவாய் தீவுக்கூட்டத்தின் வடமேற்கு எல்லையில் ஹொனலுலு விற்கும் டோக்யோவிற்கும் இடையே இவை உள்ளன. இது ஐக்கிய அமெரிக்காவின் ஆளுமைக்குட்பட்ட நிலப்பகுதியாகும். இது பன்னாட்டு நாள் கோட்டிலிருந்து கிழக்கே  தொலைவிலும், சான் பிரான்சிஸ்கோவிற்கு மேற்கே ஏறத்தாழ  தொலைவிலும்,டோக்யோவிற்கு கிழக்கே  தொலைவிலும் உள்ளது. இது மோதிரம் போன்ற பவளப்பாறை தடுப்புடன் பல தீவுத்திட்டுகளைக் கொண்டுள்ளது. இரண்டு குறிப்பிடத்தக்க தீவுகள்,மணல் தீவு மற்றும் கிழக்குத்தீவு, மில்லியன் கணக்கான கடற்பறவைகளுக்கு புகலிடமாக விளங்குகின்றன. தீவுகளின் அளவுகள் கீழே காண்பிக்கப்படுகிறது:

இத்தீவுகள் வடக்கு அமெரிக்காவிற்கும் ஆசியாவிற்கும் ஏறத்தாழ நடுவிலும்,ஐக்கிய ராச்சியம்|இங்கிலாந்தின் கிரீன்விச்சிலிருந்து உலகின் சரிபாதிக்கு இருப்பதாலும் மிட்வே தீவுகள் என்பது காரணப்பெயராக அமைந்தது. மிட்வே தீவுகளில் உலகின் *லேசன் அல்பட்ராஸ்* பறவைகளில் 67-70% தொகையும் *கருத்த அடிகள் கொண்ட அல்பட்ராஸ் *பறவைகளில் 34-39% தொகையும் வாழுமிடமாக உள்ளது. மூன்று மில்லியன் பறவைகளுக்கு புகலிடமாக விளங்கினாலும்,ஒவ்வொரு பறவையினமும் தமக்கென ோர் குறிப்பிட்ட இடத்தை பவளப்பாறையில் பேறுகாலத்திற்கு தேர்ந்தெடுத்துள்ளன.பதினேழு வகையான கடற்பறவைகளை இங்கு காண முடியும்.
thumb|மிட்வே தீவில் கடற்பறவைகள்.
thumb|அரிதான கூனி பறவை.

## மேற்கோள்கள்


## வெளியிணைப்புகள்

* AirNav – Henderson Field Airport : Airport facilities and navigational aids.
* Diary from the middle of nowhere பிபிசி's environment correspondent David Shukman reports on the threat of plastic rubbish drifting in the North Pacific Gyre to Midway. Accessed 2008-03-26.
* Midway Atoll National Wildlife Refuge  (this article incorporated some content from this public domain site)
* NOAA Midway Island Hawaiian Monk Seal Captive Care & Release Project
* ''The Battle of Midway: Turning the Tide in the Pacific,'' a National Park Service Teaching with Historic Places (TwHP) lesson plan
* Aviation: From Sand Dunes to Sonic Booms, a National Park Service ''Discover Our Shared Heritage'' Travel Itinerary
* Past residents of Midway Discussion of Midway related topics by former residents and those interested in Midway.
* U.S. Unincorporated Possessions. Accessed 2008-03-26.

பகுப்பு:கடற்பறவை புகலிடங்கள்
பகுப்பு:பவளத்தீவுகள்
கிங்மன் பாறை

thumb|200px|right|Southeast part of Kingman Reef, looking north.
thumb|right|200px|Orthographic projection over Kingman Reef.
**கிங்மன் பாறை **(Kingman Reef)() பெரும்பாலும் அமிழ்ந்துள்ள வாழ்வோரில்லா வெப்ப மண்டல பவளப்பாறையாகும். இது வடக்கு பசிபிக் பெருங்கடலில் ஹவாய் தீவுகளுக்கும் அமெரிக்க சமோவாவிற்கும் நடுப்பட்டப் பகுதியில்                                                அமைந்துள்ளது.இது லைன் தீவுகளின் வடக்குக் கடைசியில், அடுத்துள்ள பால்மைரா பவளத்தீவிற்கு வடக்கு-வடமேற்கில்  தொலைவில் உள்ளது.ஹொனலுலுவிற்கு தெற்கே  தொலைவில் உள்ளது.

பவளப்பாறை 73அடி ஆழமுள்ள காயலை(lagoon)சுற்றியுள்ளது.சில நேரங்களில் அதன் கடற்கரை 3 கி.மீ. வரை நீளமடையும்.பவளப்பாறையின் வெளிப்புற எல்லைக்குள் அடைபட்டுள்ள பரப்பு 76 ச.கி.மீ. ஆகும்.கிழக்குப் பகுதியில் ஓர் சிறிய ஈரமில்லாப்பகுதி,0.01 சகி.மீ. பரப்புடன் உள்ளது.கடற்மட்டத்திலிருந்து ஒரு மீட்டர் அளவே உயரமுள்ள இப்பாறைகள் எப்போதுமே நீரினால்  நனைக்கப்பட்டு வரும்.இங்கு இயற்கை கனிமங்களோ,வாழ்வினங்களோ மற்றும் எந்த பொருளியல் செயல்பாடுகளோ இல்லை.

[thumb|250px|left|Dry strip of land on Kingman Reef, October 2003. Note [Coconut Palm seedling.]]

## உசாத்துணைகள்

*  (1941): *American Polynesia and the Hawaiian Chain* (1st ed.). Tongg Publishing Conpany, Honolulu, Hawaii.
*  (1877): Some Account of the Natural History of the Fanning Group of Islands. *[[American Naturalist|Am. Nat.]]* **11**(2): 65-72. [First page image](http://links.jstor.org/sici?sici=0003-0147(187702)11%3A2%3C65%3ASAOTNH%3E2.0.CO%3B2-C)

## வெளியிணைப்புகள்

*Jane's Oceania profile of Kingman Reef 
*K5K Amateur Radio Expedition to Kingman Reef (includes photos)
* Kennedy Warne: "An Uneasy Eden" National Geographic Magazine July 2008. .link

பகுப்பு:பவளத்தீவுகள்
பகுப்பு:ஐக்கிய அமெரிக்கா ஆட்சி பகுதிகள்
ஜான்ஸ்டன் பவளத்தீவு

**ஜான்ஸ்டன் பவளத்தீவு** (*Johnston Atoll*) வடக்கு பசிபிக் பெருங்கடலில் ஹவாய் தீவுகளிலிருந்து ஏறத்தாழ 1400&nbsp;கி.மீ.(750&nbsp;கடல்வழி மைல்கள்) தொலைவில்  பரப்பு கொண்ட பவளப்பாறையாகும். இந்த பவளப்பாறை திட்டை மையப்படுத்தி நான்கு தீவுகள் அமைந்துள்ளன. இவற்றில் இரண்டு இயற்கையான ஜான்ஸ்டன் தீவு மற்றும் மணல் தீவு, பவளப்பாறை அகழ்தல் மூலம் விரிவாக்கப்பட்டிருக்கின்றன. வடக்கு தீவு (அகௌ)மற்றும் மிழக்குத் தீவு (இகினா) இரண்டும் முற்றிலும் பவளப்பாறை அகழ்வினால் உருவாக்கப்பட்டிருக்கின்றன.

ஜான்ஸ்டன் ஐக்கிய அமெரிக்காவின் ஆளுமைக்குட்பட்ட ஆட்சிப்பகுதியாகும். 1958-1975 காலப்பிரிவில் இங்கு பல அணு ஆயுத சோதனைகள் நடத்தப்பட்டன. பின்னர் இங்கு அமெரிக்காவின் வேதியியல் ஆயுதங்கள் சேமிப்புக் கிடங்கு செயல்பட்டது. தற்போது அவை அழிக்கப்பட்டு இராணுவ பொறுப்பிலிருந்து உள்துறை பொறுப்பில் கொடுக்கப்பட்டுள்ளது.

## மேற்கோள்கள்


## வெளியிணைப்புகள்

* Johnston Island Memories Site, the personal website of an AFRTS serviceman stationed there in 1975-6
* Coast Guard Medevac from Johnston Island , photo from December 2007 medevac operation.
* JACADS – Johnston Atoll Chemical Agent Disposal System, history of nuclear testing, and JACADS Sarin and VX nerve agent disposal.
* U.S. Fish & Wildlife Johnston Island National Wildlife Refuge  Contains additional information on wildlife and clean-up efforts.

பகுப்பு:குடியிருப்பற்ற தீவுகள்
பகுப்பு:அணுகுண்டு சோதனை இடங்கள்
வாத்தலகி

**வாத்தலகி** (*Platypus*) நீர் சார்ந்து நிலத்தில் வாழும் உயிரினமாகும். தலையின் முன்பகுதியின் வடிவம் காரணமாக இதற்கு வாத்தலகி என்ற பெயர் வந்தது. ஆர்நிதொரிங்கஸ் அனாடினஸ் (*Ornithorhynchus anatinus*) என்ற இருசொற்பெயர் கொண்ட இவை பாலூட்டிகளில் முட்டையிடும் ஒரே விலங்காகும். ஆர்நிதொரிங்கிடே (*Ornithorhynchidae*) குடும்பத்தின் தற்போது வாழும் ஒரே உயிரினமாகும். இதன் முன்தலை நுனி கொம்புப் பொருள் படிவு மூடிய அகன்ற அலகாக நீண்டு துருத்திருக்கும். ஆஸ்திரேலிய மற்றும் அதை சுற்றி உள்ள தீவுகளில் மட்டுமே இவை வாழ்கின்றன.

## வாழ்க்கை முறை
இவை சிற்றாறுகளின் கரையோரமாக வசிக்கும். வாத்தலகி கரையில் வளை தோண்டி வசிக்கும். வளையிலிருந்து நீருக்கு செல்லவும் ஒரு வாயில் இருக்கும். இந்த வளைக்கு உள்ளே அது கூடு கட்டி தனது மயிரை பரப்பி அதில் வசிக்கும். பெரும் பகுதி நேரத்தை நீரிலேயே கழிக்கும். இங்கே நீரின் அடித்தரையில் படிந்துள்ள மெல்லுடலிகள், புழுக்கள், பூச்சிகள் ஆகியவற்றை பிடித்து தின்னும். அடித்தளத்தில் இரை தேடுவதற்கு அதன் தனிவகைப்பட்ட அலகு அதற்கு உதவுகிறது.

## உடலமைப்பு
வாத்தலகி நடுத்தர அளவுள்ள பிராணி. வாலுடன் சேர்ந்து இதன் நீளம் சுமார் 43 செ.மீ முதல் 50 செ.மீ வரை இருக்கும். வாத்தலகியின் பாதங்களில் நீந்து சவ்வுகள் அமைந்துள்ளன. இவற்றைப் பயன்படுத்தி அது மிக நன்றாக நீந்தும். அகன்ற தட்டை வால் சுக்கானாக உதவுகிறது. வாத்தலகியின் கரும்பழுப்பு மயிர்கள் மிக அடர்த்தியானவை. ஆதலால் தண்ணீர் அதன் உடாக உட்புகுவதில்லை. அது கரையேறும் பொழுது அதன் உடல் உலர்ந்திருக்கும். செவி மடல்கள் இவற்றிற்கு கிடையாது. நீரில் மூழ்கும் போது அதன் செவித் துளைகள் அடைத்துக் கொள்கின்றன.

## இனப்பெருக்க முறை
பெண் மிருகம் கூட்டில் இரண்டு சிறு முட்டைகள் இட்டு அவற்றை அடைகாக்கும். முட்டைகளிலிருந்து வெளிவரும் குட்டிகள் ரோமம் அற்றவையாகவும், குருடாகவும் இருக்கும். தாய் பிராணி அவற்றுக்கு பால் ஊட்டும். வாத்தலகியின் பால் சுரப்பிகள் மற்றப் பாலூட்டிகளை விட எளிய கட்டமைப்பு உள்ளவை. இவற்றுக்கு முலைக்காம்புகள் கிடையாது. பாலூட்டும்போது தாய் பிராணி மல்லாந்து படுத்துக் கொள்ளும். குட்டிகள் அதன் வயிற்றின் மேல் ஏறி தங்கள் அலகுகளால் நசுக்கி பால் சுரக்கச் செய்து அதை நக்கி குடிக்கும்.

## வாத்தலகியின் நஞ்சு
வாத்தலகிகளின் கைகளின் மணிக்கட்டு பகுதியில் ஒரு சிறிய கொடுக்கு இருக்கும். பொதுவாக இரண்டு பாலினதிலும் இவை காணப்பட்டாலும் ஆண் வாத்தலகிகள் மட்டுமே விசத்தை சுரக்கின்றன. இந்த விசங்கள் பல புரதங்களின் கலவையாக இருக்கிறது. சிறிய உயிரினங்களை கொல்ல வல்ல இந்த நஞ்சு மனிதனை மரணிக்க செய்வதில்லை, ஆனால் அதிகமான வலியை இவை ஏற்படுத்தும். இந்த வலியானது சில நாள் தொடங்கி பல மாதங்கள் வரை நீடித்திருக்கும்.

## மேற்கோள்கள்

## வெளி இணைப்புகள்

* Biodiversity Heritage Library bibliography for *Ornithorhynchus anatinus*
* Platypus facts
* View the platypus genome in Ensembl

பகுப்பு:நீர்வாழ் பாலூட்டிகள்
புன்னாலைக்கட்டுவன்

**புன்னாலைக்கட்டுவன்** யாழ்ப்பாண மாவட்டத்தில் வலிகாமம் வடக்கு பிரதேசசபைப் பிரிவில் அமைந்துள்ள ஒரு சிறிய கிராமம். யாழ் நகரில் இருந்து பலாலி வீதியால் செல்லும் போது நகரில் இருந்து 10 கிலோ மீட்டர் தொலைவில் இக் கிராமம் உள்ளது. வடக்கே வயாவிளான், கிழக்கே அச்செழு, தெற்கே ஊரெழு, மேற்கே குப்பிளான் ஆகிய கிராமங்களும் எல்லைகளாகவுள்ளன. ஆதி காலத்தில் ஏராளமான புன்னை மரங்கள் நிறைந்து வளர்ந்ததாகவும் அதன் காரணமாக புன்னை நகர் என அழைக்கபட்டு பின்னர் இப்பெயர் மருவி புன்னாலைக்கட்டுவன் ஆனதாகவும் கதை உண்டு.

## பாடசாலைகள்
* புன்னாலைக்கட்டுவன் மகாவித்தியாலயம் 
1908ம் ஆண்டு இந்த பாடசாலையை ஆரம்பித்தவர் கணேசையரின் மைத்துனரான பிரம்மஸ்ரீ ஐயாத்துரை துரைசாமி ஐயர் ஆவார்.தனது சொந்த நிலபுலன்களை ஈடுவைத்தே இந்த பாடசாலையை ஆரம்பித்து நடாத்தினார். ஆனால் அவர் தனது நாற்பத்தேழாவது வயதில் நோய்வாய்ப்பட்டதும் பாடசாலை செயலிழக்கும் தறுவாயில் 1913ம் ஆண்டு அவரது மைத்துனர் கதிர்காமையர் செல்லையர் என்பவரால் பிரித்தானிய வெஸ்லியன் மெதடிஸ் மிசனரியினருக்கு விற்கப்பட்டது.

இப்பாடசாலை ஆரம்பகாலத்தில் இரண்டு பரப்பு நிலத்தில் தற்போதய புன்னாலைக்கட்டுவன் சித்திவிநாயகர் பாடசாலைக்கு வடக்கு பக்கமாக சில யார் தூரத்தில் அமைந்திருந்தது.  1917ம் ஆண்டு புன்னாலைக்கட்டுவன் வடக்கில் 15பரப்பு நிலம் இப்பாடசாலைக்கு அன்பளிப்பாக கிடைக்கப்பெற்றதும் பாடசாலையை இங்கிருந்து புதிய காணிக்கு மாற்றினர்.

1956ம் ஆண்டின் பிற்பகுதிகளில் இப்பாடசாலை கல்வி அமைச்சினால் பொறுப்பேற்கப்பட்டு  புன்னாலைக்கட்டுவன் மகா வித்தியாலயம் என பெயர்மாற்றம் செய்யப்பட்டு க.பொ.த (சாதாரணதரம்) வரையான வகுப்புகளை கொண்ட பாடசாலையாக இயங்கியது.1990களின்  பிற்பகுதிகளில் உள்நாட்டு யுத்தத்தினால் மிகவும் பாதிப்படையத்தொடங்கியது. பாடசாலையும் உள்ளக இடப்பெயர்வுகளில் இடம்பெயர்ந்தது. 
1999ம் ஆண்டு தரம் 9 வரை வகுப்புகளை கொண்டு காணப்பட்டது. 1999ம்  ஆண்டில் இருந்து தரம் 5 வரையான வகுப்புக்களை கொண்ட பாடசாலையாக மாற்றப்பட்டது. தற்போது இது பிள்ளைநேய ஆரம்பப்பாடசாலையாக இயங்குகின்றது.

## ஆலயங்கள்

* ஆயாக்கடவை சித்திவிநாயகர் ஆலயம்
* புன்னாலைக்கட்டுவன் வடக்கு ஐயனார் ஆலயம்
* பூதராயர் கோவில்
* வயிரவர் கோவில்
* புன்னாலைக்கட்டுவன் வடக்கு துர்க்காதேவி (குளத்தடி நாச்சிமார்) ஆலயம்
* புன்னாலைக்கட்டுவன் வடக்கு இராஜராஜேஸ்வரி அம்பாள் ஆலயம்

## இங்கு பிறந்தவர்கள்
* சி. கணேசையர், தமிழறிஞர்
* எஸ். நடராஜன், இலங்கை வானொலி ஒலிபரப்பாளர்
* தி. ஞானசேகரன், எழுத்தாளர், இதழாசிரியர்
* தர்ஜினி சிவலிங்கம், வலைப்பந்தாட்ட வீரர்

## வெளி இணைப்புகள்
* புன்னாலைக் கட்டுவன் அ.த.க. பாடசாலை
* புன்னாலைக்கட்டுவன்  
* புன்னாலைக்கட்டுவன் ஆயாக்கடவை சித்திவிநாயகர் சரணாகதி மலர் நூலகம் தளத்திலிருந்து

## இவற்றையும் பார்க்கவும்
* யாழ்ப்பாணம்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
நீல அச்சுப்படி

**நீல அச்சுப்படி** (Blueprint) என்பது, தொழில்நுட்ப வரைபடங்களைப் படியெடுக்கும் ஒரு குறிப்பிட்ட முறை மூலம் பெறப்படும் அச்சுப்படிகளைக் குறிக்கும். அண்மைக்காலத்தில் பெரிய அளவு தாள்களில் ஒளிப்படப்படிகள் எடுப்பதற்கான பொறிகள் பயன்பாட்டுக்கு வரும்வரை கட்டிடக்கலை, பல்வேறு பொறியியல் துறைகள் போன்றவை சார்ந்த வடிவமைப்பு வரைபடங்களைப் படியெடுப்பதற்கு நீல அச்சுப்படி முறையே பயன்பாட்டில் இருந்து வந்தது. தொடக்க காலத்தில் இத்தகைய அச்சுப்படிகள் கடும் நீல நிறப் பின்னணியில் வெள்ளை நிறக் கோடுகளையும் எழுத்துக்களையும் கொண்டதாக இருந்தன. இதனாலேயே இவற்றை நீல அச்சுப்படிகள் என அழைத்தனர். 

## வரலாறு
நீல அச்சுப்படி முறை பிரித்தானிய வானியலாளரான சான் ஏர்ச்செல் (John Herschel) என்பவரால் 182 ஆம் ஆண்டில் உருவாக்கப்பட்டது. இம்முறையில் அச்சுப்படி எடுப்பதற்கு ஒளியுணர்திறன் கொண்ட சேர்வைகளின் பூச்சுக் கொண்ட தாள் பயன்படுகின்றது. இப் பூச்சு பெரிக் அமோனியம் சித்திரேட்டு, பொட்டாசியம் பெரிசயனைடு என்பவற்றைக் கொண்ட ஒரு கலவை ஆகும். அப் பூச்சின்மீது கடும் ஒளி படும்போது அப் பூச்சிலுள்ள சேர்வைகள், கரையாத்தன்மை கொண்ட நீல நிறமான பெரிக் பெரோசயனைடு ஆக மாற்றம் அடைகின்றன. நீல அச்சுப்படிகள் எடுப்பதற்கான வரைபடங்களை ஒளிபுகவிடும் படிவரை தாள்களில் இந்திய மை எனப்படும் கருநிற மையினால் வரைவர். இந்த மூல வரைபடத்தை முற்சொன்ன ஒளியுணர் தாளின் மீது வைத்து அதன்மீது ஒளி பட விடும்போது மூலப் படத்தின் கோடுகளும் எழுத்துக்களும் பின்னால் உள்ள பூச்சின் மீது ஒளி படாது தடுக்கின்றன. இதனால் அவ்விடங்களில் உள்ள கரையக்கூடிய பூச்சு மாற்றமடையாமல் அப்படியே இருக்கும். மூலப் படத்தின் பிற பகுதிகள் ஒளியைப் புக விடுவதனால் அவற்றின் பின்னுள்ள பூச்சுக்கள் கரையாத்தன்மை கொண்ட சேர்வையாக மாறுகின்றன. உடனடியாக இத்தாளை நீரில் கழுவும்போது மாற்றமடையாத கரையக்கூடிய பூச்சுக் கரைந்துவிட அவ்விடங்களில் வெள்ளைத்தாள் தெரியும். புதிதாக உருவான சேர்வை நீரிற் கரையாமல் தாளிலேயே ஒட்டிக்கொண்டு இருப்பதனால் வெள்ளைக் கோடுகளுக்கும் எழுத்துக்களுக்கும் அது நீல நிறப் பின்னணியாக அமைகின்றது. 

உண்மையில் 1950களில் இந்த நீல அச்சுப்படிகள் வழக்கொழிந்து விட்டன. புதிதாக அறிமுகமான இதுபோன்ற முறைகளான ஓசாலிட் முறை, நீலக்கோடு முறை என்பவற்றின் மூலம் பெறப்பட்ட படிகளும் நீல அச்சுப்படி (Blueprint) என்ற பெயரிலேயே வழங்கி வருகிறது. இம்முறைகளில், கோடுகள், எழுத்துக்கள் என்பன கடுமையான நிறத்திலும், பின்னணி வெள்ளை அல்லது இளம் நீலம் போன்ற நிறங்களிலும் இருந்தன.

## இவற்றையும் பார்க்கவும்
* தொழில்நுட்ப வரைதல்
* கட்டிடக்கலை வரைதல்

பகுப்பு:அச்சுப்பதிவு
பகுப்பு:வரைபடங்கள்
தெலுங்கு கங்கைத் திட்டம்

**தெலுங்கு கங்கைத் திட்டம்** என்பது இந்திய மாநிலமான தமிழகத்திலுள்ள சென்னை மாநகருக்கு குடிநீர் வழங்குவதற்காக தென்னிந்தியாவில் செயல்படுத்தப்பட்ட நதிநீர் வழங்கல் திட்டம் ஆகும்.

ஆந்திர மாநிலம் கிருஷ்ணா நதியிலிருந்து தண்ணீர் பெறப்படுவதால், இத்திட்டம் கிருஷ்ணா நதிநீர் வழங்கல் திட்டம் (அ) கிருஷ்ணா நதிநீர் திட்டம் என்றும் அழைக்கப்படுகிறது.

ஸ்ரீசைலம் நீர்த்தேக்கத்திலிருந்து பெறப்படும் தண்ணீர், சென்னை நோக்கி திருப்பிவிடப்பட்டு, 406 கி.மீ. தொலைவுக்கும் மேல் ஒன்றோடொன்று இணைந்த கால்வாய்கள் மூலம் சென்னைக்கு அருகில் உள்ள பூண்டி நீர்த்தேக்கத்திற்கு வந்தடைகிறது. ஸ்ரீசைலம் அணையிலிருந்து திறந்துவிடப்படும் தண்ணீர், பென்னார் பள்ளத்தாக்கில் உள்ள சோமசீலா அணை மற்றும் கண்டலேறு அணை வழியாக, தமிழக எல்லையான ஊத்துக்கோட்டை அருகே **ஜீரோ பாயிண்ட்** வந்தடைந்து, அங்கிருந்து பூண்டி ஏரி (அ) சத்திய மூர்த்தி சாகர் வந்தடைகிறது. பூண்டி ஏரியிலிருந்து, இணைப்புக் கால்வாய்கள் மூலம் மற்ற ஏரிகளான புழல், சோழவரம் மற்றும் செம்பரம்பாக்கம் ஆகியவற்றுக்குத் தண்ணீர் பகிர்ந்தளிக்கப்படுகிறது.

தமிழ்நாட்டுக்கும், கிருஷ்ணா ஆறு பாயும் மாநிலங்களான ஆந்திரப் பிரதேசம், மகாராட்டிரம் மற்றும் கர்நாடகம் அகியவற்றுக்கும் இடையே ஏற்பட்ட ஒப்பந்தத்தின் படி, 1977 ஆம் ஆண்டு இத்திட்டம் ஏற்றுக்கொள்ளப்பட்டது. ஒப்பந்தத்தின்படி, ஒவ்வொரு மாநிலமும் அண்டுக்கு 5 ஆயிரம் மில்லியன் கன அடி(5 டி.எம்.சி) நீர் வீதம், மொத்தம் 15 டி.எம்.சி நீரை வழங்க வேண்டும். 1983 ஆம் ஆண்டு, நீரின் அளவு 12 டிஎம்சியாகக் குறைக்கப்பட்டது.

முதலில் தெலுங்கு கங்கை கால்வாய் திட்டத்தின் மூலம் பெறப்பட்ட நீரின் அளவு 0.5 டிஎம்சிக்கும் குறைவாக இருந்ததால், இத்திட்டம் ஏமாற்றம் அளிக்கக்கூடியதாய் இருந்தது. 2002 ஆம் ஆண்டு, ஆன்மீகத் தலைவரான சத்ய சாய் பாபா, கால்வாயின் கரைகளை பலப்படுத்தி மறுசீரமைக்கும் தனியார் பங்களிப்புக்கானத் திட்டம் ஒன்றை அறிவித்தார். கால்வாயும், பல நீர்த்தேக்கங்களும் மறுகட்டமைக்கப்பட்டு, அத்திட்டம் 2004 அம் ஆண்டு நிறைவு பெற்ற பின், கிருஷ்ணா நதிநீர் முத்ன் முறையாக பூண்டி ஏரி வந்தடைந்தது. இத்திட்டத்தின் மூலம், 2006 ஆம் ஆண்டு சென்னை மாநகருக்கு வழங்கப்பட்ட நீரின் அளவு 3.7 டி.எம்.சி. ஆகும்.
கரைகள் பலப்படுத்தப்பட்டு மறுகட்டமைக்கப்பட்ட தெலுங்கு கங்கை கால்வாய் **சாய் கங்கா** என்று அழைக்கப்படுகிறது.

## குறிப்புதவிகள்

## குறிப்புகள்

#
#

# 
#

பகுப்பு:சென்னை புவியியல்
பகுப்பு:இந்தியக் கால்வாய்கள்
பகுப்பு:நதிநீர் இணைப்பு
பகுப்பு:தமிழ்நாடு அரசுத் திட்டங்கள்
பகுப்பு:தமிழ்நாட்டிலுள்ள கால்வாய்கள்
பகுப்பு:சென்னையின் புவியியல்